'Tapea i vola alt': Alboraia presenta una X Edició de la Ruta de la Tapa que farà enlairar la gastronomia local i a les persones participants
26 de abril de 2023

L'Ajuntament d'Alboraia ha presentat la X Edició de la Ruta de la Tapa, la ja ineludible cita gastronòmica que tindrà lloc en els tres nuclis urbans de l'11 al 14 de maig. Ho farà amb més de 27 establiments hostalers adherits, marcant un rècord històric de participació, i que es combinarà amb espectacles culturals i premis.

L'acte de presentació ha tingut lloc en el restaurant local de La Ferradura, amb la presència de l'alcalde, Miguel Chavarría; el regidor de Desenvolupament Econòmic, Treball, Comerç i Consum, Sebastián Torres; la regidora de Turisme, Raquel Casares, i membres de la Corporació Municipal, així com dels socis col·laboradors i patrocinadors com Makro, l'Hotel Escola Ecotur i, en aquesta ocasió, el padrí de l'edició: el xef valencià, Pablo Ministro, de Contrapunt, el restaurant del Palau de les Arts.

La Ruta de la Tapa proposa una oferta gastronòmica local d'allò més variada que inclou tapes dolces i salades i caracteritzada especialment per ingredients de productes de proximitat i fins i tot amb l'ingredient estrela del municipi: la xufa i l'orxata d'Alboraia. En la web alboraiaerestu.com es pot consultar tota la informació de les tapes, zones i horaris dels establiments, així com imatges de les tapes.

Aquests locals estaran identificats físicament amb la banderola de la Ruta de la Tapa i oferiran una tapa amb beguda per 4 euros. Entren cinqué/canya, copa de vi, aigua i refresc. La principal novetat d'enguany és que, en consumir la tapa, s'haurà de sol·licitar també un rasca-tapa que comptarà amb diferentes premis. Entre ells, un viatge amb globus aerostàtic.

L'alcalde, Miguel Chavarría, ha remarcat l'alta participació d'enguany i agraït a totes les persones aquesta col·laboració que permet "posar Alboraia en el mapa del sector gastronòmic a través de vosaltres i vosaltres". La iniciativa està abrigallada, explica el primer edil, "amb propostes culturals, tot això símbol de 'Alboraia Turisme', la nostra marca turística".

I és que el 13 de maig, a les 19.30 hores, tindrà lloc l'espectacle itinerant 'The Wolves' amb música en directe. A més, també es representarà l'obra 'Antipasti' sobre un modest restaurant de carrer de menjar italià regentat per dos cuiners especials. Aquesta última obra teatral serà el 14 de maig, a les 12.30 hores, al Parc de les Vies.

Concurs a la millor tapa

Durant l'acte de presentació de l'edició 'Tapea i vola alt', s'ha dut a terme el ja també tradicional concurs a la millor tapa, en el qual han participat més de 10 establiments. Totes elles han sigut valorades per un jurat professional, en el qual s'inclou el regidor, Sebastián Torres, el padrí, Pablo Ministro, i membres d'associacions comercials del municipi. Els tres premis són xecs de diferent quantitat proporcionats per Makro, proveïdor oficial de la Ruta de la Tapa des de l'any 2017.

La tapa 'La vidriera', de La Xufera; 'Or de xufa', d'Akko Burger; i 'Mosset de l'Horta d'Alboraia', de Les Torres de Ciriaco, han quedat en el tercer, segon i primer lloc, respectivament.

Aquesta iniciativa gastronòmica s'organitza des de l'Ajuntament d'Alboraia a través de la Regidoria de Desenvolupament Econòmic, Comerç, Indústria, Ocupació i Consum. Compta amb la col·laboració de la Conselleria d'Educació, Cultura i Esport 'Sempre teua, la teua llengua', la Regidoria de Turisme, Platges i Medi Ambient i la Regidoria de Cultura, ECOTUR, Acepa, l'Associació d'Oci de Port Saplaya i Makro.